Rikunarita-ORG/Wikinium huggingface dataset:
# Fitbit

Fitbit|  |
|  |
| Enghraifft o: | busnes, menter, cwmni preifat, sefydliad  |
| Dechrau/Sefydlu | 2007  |
| Prif weithredwr | James Park  |
| Sylfaenydd | James Park  |
| Gweithwyr | 1,473  |
| Rhiant sefydliad | Google  |
| Ffurf gyfreithiol | Delaware corporation  |
| Cynnyrch | Fitbit Alta, Fitbit Ultra, Fitbit Zip, Fitbit Flex, Fitbit Charge HR, Fitbit Surge, Fitbit Aria, Fitbit Ionic, Fitbit Versa  |
| Pencadlys | San Francisco  |
| Gwladwriaeth | Unol Daleithiau America  |
| Gwefan |   |
| Dynodwyr |
| Quora | Fitbit  |
|  Ffeiliau perthnasol ar Gomin Wicimedia |

Cwmni Americanaidd sydd a'i bencadlys yn San Francisco, Califfornia, yw **Fitbit, Inc.** Ei gynnyrch yw tracwyr gweithgaredd, dyfeisiau technolegol gwisgadwy di-wifr sy'n mesur data fel nifer camau a gerddwyd, cyfradd curiad y galon, ansawdd cwsg, grisiau a ddringwyd, a mesuriadau personol eraill sy'n berthnasol i ffitrwydd a hunan-les.  Hyd at Hydref 2007, enw'r cwmni oedd Healthy Metrics Research, Inc.

Fitbit Flex
## Cyfeiriadau
# Gaeaf

|  |
| --- |
| **Tymhorau**
 Gaeaf
 Gwanwyn
 Haf
 Hydref
 |

Golygfa aeaf
Un o dymhorau'r flwyddyn yw'r **gaeaf**. Yn seryddol mae'r tymor yn dechrau ar yr 21 Rhagfyr i'r gogledd o'r gyhydedd ac ar 21 Mehefin yn y de. Mae'n gorffen ar 21 Mawrth yn y gogledd ac ar Fedi 21 yn y de. Ond yn aml ystyrir y misoedd cyfan sef Rhagfyr, Ionawr a Chwefror yn y gogledd a Mehefin, Gorffennaf ac Awst yn y de fel misoedd y gaeaf. Yn ôl y calendr Celtaidd ar y llaw arall, Tachwedd, Rhagfyr a Ionawr ydyw, a dyna pam y gelwir 31 Hydref yn **Galan Gaeaf** yn Gymraeg.

Yng Nghymru y mae yn oer yn y gaeaf gyda'r planhigion ddim yn tyfu fawr ddim os o gwbwl, a bydd nifer o adar yn fwy dof ac yn chwilio am fwyd o gwmpas y tai. Mae yn tywyllu yn gynnar yn y prynhawn, ac yn dywll yn hwyr yn y bore. Mae'n bwrw eira ac yn gallu rhewi'n galed yn ystod y gaeaf.

Ysgrifennodd R. Williams Parry awdl enwog o'r enw *Y Gaeaf*.

Wiciadur
Chwiliwch am gaeaf
yn Wiciadur.
# Google

Google|  |
| Math | busnes |
| Math o fusnes | cwmni cyfyngedig (UDA) |
| Diwydiant | y diwydiant meddalwedd, Technoleg gwybodaeth, Rhyngrwyd, y diwydiant technoleg |
| Sefydlwyd | 4 Medi 1998 |
| Sefydlydd | Sergey Brin, Larry Page |
| Pencadlys | Mountain View |
| Pobl allweddol | Larry Page (Prif Weithredwr) |
| Cynnyrch | peiriant chwilio |
| Nifer a gyflogir | 187,000 (2022) |
| Is gwmni/au | Boston Dynamics |
| Lle ffurfio | Menlo Park |
| Gwefan |   |

Cwmni cyhoeddus Americanaidd sy'n darparu gwasanaethau rhyngrwyd yw **Google Inc**. Ei beiriant chwilio yw'r mwyaf o ran maint a phoblogrwydd ar y we, a cheir fersiynau ar gyfer y rhan fwyaf o wledydd y byd, mewn dros gant o ieithoedd. Mae'n defnyddio amryw o ffactorau er mwyn asesu pwysigrwydd gwefan.

## Enw

Mae'r enw "Google" yn chwarae ar y gair "googol", sef 10100 (1 wedi'i ddilyn gan gant o seroau). Mae Google wedi dod yn enwog am ei ddiwylliant corfforaethol a'i gynnyrch newydd a datblygedig, ac wedi cael effaith enfawr ar ddiwylliant ar-lein. Mae'r ferf Saesneg "google" wedi dod i olygu "i chwilio'r we am wybodaeth", ac mae "googlo" neu "gwglo" wedi ymddangos ar rai gwefannau Cymraeg fel cyfieithiad e.e. "Wyt ti wedi gwglo'r gair 'roced'?".

## Hanes

Lawsnsiwyd Google yn Awst 1996 fel 'BackRub' gan Larry Page a Sergey Brin tra oeddent yn fyfyrwyr yn Stanford, UDA. Dechreuodd BackRub ar weinydd (server) preifat Page i ddechrau.

Yn 1998 symudodd y cwmni i garej Susan Wojkicki a chael ei hail-enwi'n Google fel cwmni corfforedig. Dechreuodd y cwmni gyda buddsoddiad o $100,000 gan gyd-sylfaenydd Sun Microsystems, Andy Bechtolsheim.

## Busnes

Un o fentrau diweddaraf Google yw buddsoddiad sylweddol, gyda In-Q-Tel (arf buddsoddi'r CIA) ac Amazon, yn y cwmni newydd Recorded Future, prosiect hel gwybodaeth arlein yn fyw trwy chwilio'n drwyadl degau o filoedd o wefannau, blogiau a chyfrifon Twitter gan gysylltu'r wybodaeth ar unwaith i greu darlun o bwy sy'n gwneud be a phwy sy'n cysylltu gyda phwy ar y rhyngrwyd.

## Gweler hefyd

* Gmail
* Google Watch
* Scroogle
* Effaith Google
* Google Meet

## Cyfeiriadau

## Dolenni allanol

* Google Cymraeg

 *Eginyn erthygl sydd uchod am y **rhyngrwyd** neu'r **We Fyd-Eang**. Gallwch helpu Wicipedia drwy ychwanegu ato*.
# Bab al Mandab

Bab al Mandab| Math | culfor  |
|  |
| Cysylltir gyda | Gwlff Aden, Y Môr Coch  |
| Daearyddiaeth |
| Gwlad | Iemen, Jibwti, Eritrea  |
| Cyfesurynnau | 12.5833°N 43.3333°E  |
|  |
|  Ffeiliau perthnasol ar Comin |
| [golygwch ar Wicidata] |

Bab-el-Mandeb (delwedd gan NASA)
Culfor sy'n gorwedd rhwng Iemen yn Arabia (gorllewin Asia) a Jibwti yng Nghorn Affrica (gogledd-ddwyrain Affrica), gan wahanu'r ddau gyfandir hwnnw, yw **Bab al Mandab**, neu **Bab el-Mandeb** (hefyd *Bab al Mandib* neu *Bab al Mandeb*), sy'n golygu "Porth Dagrau" yn yr iaith Arabeg (*باب المندب*). Mae'n cysylltu'r Môr Coch a Gwlff Aden yng Nghefnfor India. Cyfeirir ato weithiau fel *Culfor Mandab* hefyd.

Daw'r enw Arabeg o'r ffaith fod peryglon yn ymwneud â morio yn y culfor ac o'r chwedl Arabaidd am ddaeargryn fawr yno a foddodd filoedd gan gwahanu Affrica ac Asia. Mae Bab al Mandab yn ddolen strategol bwysig iawn ar y llwybr morwol sy'n cysylltu'r Môr Canoldir a Chefnfor India trwy'r Môr Goch a Chamlas Suez.

 *Eginyn erthygl sydd uchod am **ddaearyddiaeth**. Gallwch helpu Wicipedia drwy ychwanegu ato*.
# Svalbard a Jan Mayen

Svalbard a Jan Mayen| Math | endid tiriogaethol (ystadegol)  |
| LL-Q58635 (pan)-Gaurav Jhammat-ਸਵਾਲਬਾਰਡ ਅਤੇ ਯਾਨ ਮਾਏਨ.wav  |
| Poblogaeth | 2,905  |
| Cylchfa amser | UTC+01:00  |
| Iaith/Ieithoedd   swyddogol | Norwyeg  |
| Daearyddiaeth |
| Rhan o'r canlynol | Gogledd Ewrop  |
| Sir | Norwy  |
| Gwlad | Norwy  |
| Arwynebedd | 61,399 km²  |
| Cyfesurynnau | 78.635166°N 21.993908°E  |
|  |
| Arian | krone Norwy  |
|  Ffeiliau perthnasol ar Comin |
| [golygwch ar Wicidata] |

Enw ystadegol ar ddwy ynys yn Norwy yw'r term **Svalbard a Jan Mayen** (Norwyeg: *Svalbard og Jan Mayen*) neu **Ynysoedd Svalbard a Jan Mayen** a ddiffinir gan ISO 3166-1 i gyfeirio at ddwy ran o Norwy sy'n ddau uned weinyddol ar wahân, sef ynysoedd Svalbard a Jan Mayen. Mae hyn wedi arwain at greu'r côd gwlad parth lefel uchaf ar y rhyngrwyd rhyngwladol hefyd, sef .sj, er bod y tiriogaethau hyn yn rhan o Norwy ei hun.

Mae Svalbard yn archipelago yng Nghefnfor yr Arctic sydd dan sofraniaeth lawn Norwy ond sy'n mwynhau statws arbennig a gafodd mewn canlyniad i Gytundeb Svalbard. Mae Jan Mayen yn ynys anghysbell yng Nghefnfor yr Arctig; does ganddi ddim poblogaeth barhaol ac fe'i gweinyddir gan Lywodraethwr Sirol Nordland. Ffaith arall sydd gan Svalbard a Jan Mayen mewn cyffredin yw'r ffaith eu bod yr unig rannau integreiddiol o Norwy sy ddim yn perthyn i siroedd Norwy. Cynigiodd y Cenhedloedd Unedig côd ISO i Svalbard ei hun, ond benderfynodd awdurdodau Norwy gynnwys Jan Mayen hefyd yn y côd hwnnw.

Lleoliad Svalbard a Jan Mayen yn Norwy
## Gweler hefyd

* Jan Mayen
* Svalbard
* Rhestr tiriogaethau dibynnol
* Ynys Bouvet

 *Eginyn erthygl sydd uchod am **Norwy**. Gallwch helpu Wicipedia drwy ychwanegu ato.*
# Gogwydd (gwleidyddiaeth)

Mae **gogwydd** etholiadol yn dangos maint y newid mewn cefnogaeth pleidleiswyr o naill blaid i'r llall mewn etholiad, fel arfer o un etholiad i'r nesaf, wedi'i fynegi fel canran gadarnhaol neu negyddol. Mae'n rhan o ystadegaeth ble analeiddir perfformiad y pleidiau er mwyn cymharu sut y peidleisiodd y ward, yr etholaeth neu'r wlad gyfan neu unrhyw ranbarth ddaearyddol. Mae'n cael ei ddefnyddio gyda ffigurau cywir ar ôl etholiad yn ogystal ag fel erfyn i ddarogan sut mae'r etholaeth yn mynd i bleidleisio.

Yng ngwledydd Prydain, defnyddir fel arfer y model dwy blaid: ychwanegu twf pleidlais un blaid (fel canran o'r pleidleisiau) i'r golled ym mhleidleisiau'r ail blaid, a rhannu'r swm hwn gyda dau. Er enghraifft, Os yw Plaid Un yn cynyddu ei phleidlais 4% a Phlaid Dau yn colli 5% o'i phleidlais yna dywedir fod y gogwydd yn 4.5% o Blaid Un i Blaid Dau.

Yn Unol Daleithiau America, defnyddir y term "Gogwydd y dalaith" fel arfer i gyfeirio at berfformiad y Democratiaid a'r Gweriniaethwyr o fewn talaith mewn taleithiau ymylol. Ar y llaw arall, mae "talaith di-ogwydd" yn gyfystyr a sedd saff, gan nad yw'r canlyniad yn newid yn aml.

## Gogwydd tair plaid neu ragor

Darlunir y gogwydd ar y rhan fwyaf o wefannau fel siart gylch neu graff llinell ar ffurf *swingometer* ble y darlunir ± x%, ± x%, ± x% ayb. Mae'r dull hwn yn rhagweld y canlyniad terfynol mewn etholiad ble ceir mwy nag un plaid. Pan mae'n cael ei defnyddio cyn cau'r pleidlais yna gall effeithio'n sylweddol ar sut mae'r etholwyr yn pleidleisio a pha ymgeiswyr a etholir.

### Enghraifft

Gellir cymharu etholiadau cyffredinol Wcrain: 2006 a 2007:

Gogwydd y Bleidlais yn Etholiadau Cyffredinol Wcrain 2006 a 2007:|  |  |

Mae'r siart yma'n dangos y newid yng nghefnogaeth yr etholwyr i'r 6 prif blaid yn rhanbarthol ac yn genedlaethol.

## Nodiadau a ffynonellau

Nodiadau
Ffynonellau
# Chwyldro Saur

Chwyldro Saur|  |
| Enghraifft o: | chwyldro  |
| Rhan o | y Rhyfel Oer  |
| Dechreuwyd | 27 Ebrill 1978  |
| Daeth i ben | 28 Ebrill 1978  |
| Lleoliad | Affganistan  |
|  |
| Gwladwriaeth | Gweriniaeth Affganistan  |
| Dynodwyr |
| Freebase | /M/02725rp  |
|  Ffeiliau perthnasol ar Gomin Wicimedia |

Lluoedd wrth fynedfa'r palas arlywyddol yn Kabul ar 28 Ebrill 1978.
Chwyldro comiwnyddol yn Affganistan a arweiniwyd gan Blaid Ddemocrataidd Pobl Affganistan (PDPA) yn erbyn llywodraeth yr Arlywydd Mohammed Daoud Khan ar 27–28 Ebrill 1978 oedd **Chwyldro Saur**.

Ym 1973, cafodd Mohammed Zahir Shah, Brenin Affganistan, ei ddymchwel gan ei gefnder Mohammed Daoud Khan gyda chymorth Plaid Ddemocrataidd y Bobl (PDPA), a sefydlwyd Gweriniaeth Affganistan dan arlywyddiaeth Daoud. Erbyn diwedd y 1970au, roedd y cystadlu rhwng Daoud a'r comiwnyddion, a'r ymgecru rhwng dwy ymblaid y PDPA, y Parcham a'r Khalq, ar fin tanio. Ar 17 Ebrill 1978, saethwyd Mir Akbar Khyber, un o brif ideolegwyr y Parcham, yn farw yn Kabul. Nid yw'n sicr pwy oedd yn gyfrifol am ei lofruddio; cyhuddwyd y Gweinidog Mewnwladol Abdul Qadir Nuristani gan rai, ac Hafizullah Amin, arweinydd y Khalq, gan eraill. Yn ystod ei gynhebrwng, ar 19 Ebrill, gorymdeithiodd miloedd o gefnogwyr Khyber drwy strydoedd Kabul, a dychrynwyd Daoud gan y sloganau comiwnyddol a lafarganwyd ganddynt. Gorchmynnodd Daoud i'r lluoedd diogelwch syrthio'n drwm ar arweinyddiaeth y PDPA, ac arestiwyd Babrak Karmal ac eraill o hoelion wyth y comiwnyddion.

Ar 27 Ebrill, lansiwyd *coup d'état* yn erbyn yr Arlywydd Daoud gan swyddogion comiwnyddol yn y fyddin. Cafodd ei alw'n "Chwyldro Saur" (*Inqilab-e Saur*) gan ei arweinwyr, gan gyfeirio at Saur, yr enw Dari ar yr ail fis yn y calendr Persiaidd (mis y Tarw yn ôl y Sidydd) ac i adlewyrchu taliadau chwyldroadol y comiwnyddion, a arddelid gan garfan y Khalq yn enwedig. Prif arweinwyr y *coup* oedd Abdul Qadir a Muhammad Rafi o'r Parcham, ac Aslam Watanjar a Sayid Muhammad Gulabzoi o'r Khalq. Danfonwyd tanciau, dan orchymyn Watanjar, i'r palas arlywyddol gyda chefnogaeth awyrennau ymladd a bomio o faes awyr Bagram. Erbyn 5 o'r gloch y bore ar 28 Ebrill, roedd Daoud a'r mwyafrif o'i deulu a'i gefnogwyr yn y palas wedi eu lladd. Cafodd aelodau amlwg o'r cyn-lywodraeth a phleidiau eraill, gan gynnwys Shula-i Javid ac Afghan Millat, eu herlid, a llofruddiwyd y cyn-brif weinidogion Nir Ahmad Etemadi a Muhammad Musa Shafiq.

## Cyfeiriadau
# Uno'r ddwy Iemen

Uno'r ddwy Iemen| Enghraifft o: | digwyddiad  |
| Dyddiad | 22 Mai 1990  |
| Dynodwyr |
| Freebase | /M/0f7\_qz  |
|  Ffeiliau perthnasol ar Gomin Wicimedia |

Proses wleidyddol oedd **uno'r ddwy Iemen** a ddigwyddodd ar 22 Mai 1990, gan greu Gweriniaeth Iemen.

Cafodd y wlad ei rhannu ers y 1830au, pan gafodd Aden a'r tiroedd cyfagos yn ne Iemen eu meddiannu gan yr Ymerodraeth Brydeinig. Roedd y gogledd dan reolaeth Ymerodraeth yr Otomaniaid hyd at chwalu'r ymerodraeth honno yn y 1920au. Parhaodd y de dan lywodraeth y Prydeinwyr, fel Trefedigaeth Aden ac Undeb yr Emiradau Arabaidd Deheuol. Cychwynnodd gwrthryfel dros annibyniaeth yn y de ym 1963, a gadawodd lluoedd Prydeinig y wlad ym 1967. Sefydlwyd Gweriniaeth Pobl Iemen, neu Dde Iemen, dan nawdd yr Undeb Sofietaidd. Ers hynny, bu ymdrechion i uno'r ddwy weriniaeth ynghyd â gwrthdaro rhyngddynt.

Ym 1979 arwyddwyd cytundeb rhwng y ddau arlywydd i sefydlu cyd-bwyllgor cyfansoddiadol. Daeth yr uniad yn agosach ym 1988, yn sgil dadfilwroli'r ffin rhwng y gogledd a'r de.

## Cyfeiriadau